Ғабидолла Әбдірахымов тұрғындардың талап-өтініштерін тыңдады
"Ғабидолла Әбдірахымов тұрғындардың талап-өтініштерін тыңдады" | "https://abai.kz/post/41291"
TITLE: Ғабидолла Әбдірахымов тұрғындардың талап-өтініштерін тыңдады
URL: https://abai.kz/post/41291
META: "Ғабидолла Әбдірахымов тұрғындардың талап-өтініштерін тыңдады" | "https://abai.kz/post/41291"
DATE: 26.11.2015
AUTHOR(s): Абай-Ақпарат
TOTAL WORDS: 201
TEXT: Оңтүстік Қазақстан облысының орталығы Шымкент қаласының әкімі Ғабидолла Әбдірахманов Шымкент тұрғындарын қабылдап, талап-өтініштерін тыңдады, - деп хабарлайды Абай порталы Шымкент қаласы әкімдігінің баспасөз қызметіне сілтеме жасап. Шымкент қаласының әкімі Ғабидолла Әбдірахымов регламентке сәйкес, кезекті рет қала тұрғындарын қабылдаған. 2 сағатқа созылған азаматтарды қабылдау уақытында қала әкімі тұрғындардың сауалдарына жауап беріп, алдағы уақытта олардың талап-өтініштерінде көрсетілген өзекті мәселелерді ұдайы назарда ұстайтынын жеткізді. Қабылдау барысында азаматтардың бірі зейнетақысының аздығын айтып шағымданса, енді бірі қаланың инженерлік-инфрақұрылымдық саласында қалыптасқан ахуал бойынша ой-ұсыныстарын білдірді. Әрине, қалаға жаңа қосылған елді мекендерді қоса алғанда, көпқабатты тұрғын үй тұрғындарының айтар мәселесі біреу ғана, ол – инженерлік-инфрақұрылымдық саланы жаңғырту. Өз кезегінде, қала әкімі тұрғындарға сабыр сақтауға шақырды. Автотранспорт саласында да тұрғындардың қала әкімдігінің мамандарына айтар өкпе-назы жетерлік. Себебі, автотұрақтардың басым көпшілігі – жеке меншік иелігінде. Автотұрақтардың жетіспеушілігінен, құқық қорғау саласының қызметкерлері тарапынан салынған айыппұлды төлеуге мәжбүр болғандар қатары да арта түскені байқалады. Сондай-ай, бір топ қала тұрғыны Шымкент қаласының орталық бір көшесін қазақтың көрнекті ханы – Абылайдың есімімен атау мәселесін де ұсынды. Қорыта келгенде, жауапты хатшы тарапынан тіркеуге алынған өзекті мәселелер бойынша қала әкімі тиісті сала мамандарына нақты тапсырмалар жүктеді. Қабылдау барысындағы азаматтардың талап-тілектері Шымкент қаласы әкімі Ғабидолла Әбдірахмановтың назарында болады. Тұрғындардың ой-ұсыныстарын алдағы уақытта ескере отырып жұмыс жүргізіледі. Abai.kz
